Source: http://www.sssapa.sk/vnutorna-legislativ/rokovaci-poriadok
Timestamp: 2019-03-23 22:43:48+00:00
Document Index: 10337814

Matched Legal Cases: ['§ 1', '§ 2', '§ 3', '§ 2', '§ 8', '§ 1', '§ 2']

Rokovací poriadok - Slovenská spoločnosť sestier a pôrodných asistentiek
Slovenská lekárska spoločnosť,
Cukrová 3,813 22 Bratislava
Rokovací poriadok Slovenskej lekárskej spoločnosti (ďalej len SLS) vychádza z príslušných ustanovení Stanov SLS (ďalej len stanov).
Rokovací poriadok SLS (ďalej len rokovací poriadok) upravuje rokovanie nasledujúcich orgánov SLS:
a) na úrovni základných orgánov SLS (čl. IX. stanov)
zjazdu delegátov,
prezídia, užšieho prezídia,
dozornej rady.
b) na úrovni organizačných zložiek SLS ( čl. X. stanov)
zhromaždenia členov,
Pre rokovanie ostatných orgánov SLS a jej organizačných zložiek sa primerane použijú jednotlivé ustanovenia tohto poriadku
Členovia s právom účasti sa zúčastňujú rokovania orgánov uvedených v § 1 ods. 2 tohto poriadku, ak im v tom nebránia závažné dôvody.
Právo zúčastniť sa na rokovaní orgánov majú riadni a čestní členovia, v prípade nižšieho orgánu aj členovia vyššieho orgánu. Účasť členov dozornej rady na rokovaní upravujú príslušné ustanovenia stanov.
Hostia sa môžu rokovania zúčastniť len so súhlasom pracovného prezídia. Ak nie je pracovné prezídium zvolené, tak so súhlasom väčšiny členov orgánu.
Na rokovaní orgánu majú právo hlasovať len jeho riadni členovia. Čestní členovia majú hlas poradný.
Uznášaniaschopnosť
Rokovanie orgánov sa začína v oznámenom čase. Orgán sa môže platne uznášať ak je prítomné nadpolovičná väčšina jeho členov s právom hlasovať, pokiaľ stanovy neupravujú inak. (čl. IX. ods. 5 stanov).
Ak sa nezíde nadpolovičná väčšina členov na zjazde delegátov, náhradný zjazd sa zvolá do 30 minút a náhradný zjazd v zmysle čl. IX. bod 5 stanov je uznášaniaschopný ak je prítomný akýkoľvek počet delegátov s právom hlasovať.
Rokovanie orgánov sa riadi programom, ktorý je schválený jeho účastníkmi. O zmene programu môžu v závažných dôvodov rozhodovať účastníci hlasovaním a to i počas rokovania.
Program rokovania musí obsahovať správu o činnosti orgánov za uplynulé obdobie a kontrolu plnenia prijatých uznesení.
Ak je orgán upozornený príslušnou dozornou radou na to, že jeho rozhodnutie je v rozpore so všeobecne platnými právnymi predpismi alebo s vnútornými predpismi SLS, je povinný sa týmto rozhodnutím zaoberať na najbližšom rokovaní za prítomností povereného člena dozornej rady.
Riadenie rokovania a jeho priebeh
Poverený člen orgánu riadi rokovanie, predkladá návrh na ukončenie jednotlivých bodov programu, navrhuje hlasovanie, riadi diskusiu a navrhuje ukončenie rokovania.
Diskusia je súčasťou jednotlivých bodov programu. Môžu sa jej zúčastniť všetci členovia rokovacieho orgánu a nečlenovia s právom účasti. Dĺžku diskusie stanoví pracovné prezídium.
Hostia sa môžu diskusie zúčastniť len so súhlasom poverenej osoby, ktorá riadi rokovanie.
Každý riadny člen orgánu ma právo predložiť návrh na hlasovanie.
O jednotlivých návrhoch sa hlasuje, ak nie je ustanovené inak, verejným hlasovaním v poradí opačnom, ako boli predložené. O požiadavke tajného hlasovania rozhodujú účastníci rokovania verejným hlasovaním. Najprv sa hlasuje o návrhoch pozmeňujúcich.
V prípade rovnosti hlasov rozhoduje hlas prezidenta (predsedu), v jeho neprítomnosti hlas jeho zástupcu.
Každý člen SLS je povinný dodržiavať uznesenia svojich orgánov.
Uznesenie je vzaté na vedomie, ak bolo vyslovené v prítomnosti člena, jeho účasť na rokovaní je potvrdená jeho podpisom, alebo ak bolo doručené členovi, alebo publikované v materiáloch vydávaných orgánmi SLS.
Rokovanie orgánov SLS
Rokovanie zhromaždenia členov organizačnej zložky
Zvolanie zhromaždenia členov organizačnej zložky (ďalej len zhromaždenie členov) upravujú príslušné ustanovenia čl. IX. stanov.
Pre rokovanie zhromaždenia členov sú záväzné spoločné ustanovenia uvedené v §§ 2 – 7 tohto poriadku.
Riadni členovia organizačnej zložky môžu požadovať prorokovanie svojich materiálov na rokovaní zhromaždenia členov. V tomto prípade ich doručia najneskôr ku dňu zverejnenia dátumu jeho konania výboru organizačnej zložky. Neskôr doručené materiály môžu byť zaradené do programu len vtedy, ak ide o naliehavú potrebu ich prerokovania.
Všetky písomné materiály určené na rokovanie na zhromaždenie členov, doručí výbor organizačnej zložky účastníkom rokovania najneskôr desať dní pred dátumom jeho konania. Neskôr môžu byť materiály zaslané len vtedy, ak vznikla naliehavá potreba ich prerokovania.
Rokovania zhromaždenia členov zahajuje a riadi poverený člen výboru až do zvolenia pracovného výboru.
Po zahájení rokovania poverený člen výboru organizačnej zložky konštatuje, či je zhromaždenie členov uznášaniaschopné podľa ustanovenia § 3 tohto poriadku. Ak je táto podmienka splnená, zvolia účastníci rokovania s právom hlasovať pracovný výbor, návrhovú a mandátnu komisiu a schvália program rokovania. Volebnú komisiu volia len vtedy, ak je v programe rokovania voľba orgánov alebo ich členov.
Pracovný výbor riadi rokovanie zhromaždenia členov.
Mandátna komisia kontroluje prítomnosť účastníkov rokovania, overuje oprávnenosť ich účastí na rokovaní a hlasovanie.
Návrhová komisia pripravuje návrh uznesení, zapracováva do nich pripomienky a návrhy účastníkov rokovania a spracováva ich do konečného znenia.
Činnosť volebnej komisie upravuje príslušné ustanovenia volebného poriadku SLS.
Z rokovania zhromaždenia členov musia byť prijaté uznesenia. Uznesenia možno prijímať hneď po prerokovaní príslušného bodu programu, alebo v závere rokovania.
Rokovanie zjazdu delegátov
Zvolávanie zjazdu delegátov upravujú príslušné ustanovenia čl. IX. stanov.
Rokovanie zjazdu zahajuje a riadi až do zvolenia pracovného prezídia prezident.
Pre rokovanie zjazdu delegátov sú záväzné spoločné ustanovenia uvedené v §§ 2 – 7 tohto poriadku.
Pre rokovanie zjazdu delegátov sa použijú primerane ustanovenia §§ 8 -11 tohto poriadku.
Rokovanie ostatných orgánov
Ostatnými orgánmi SLS a jej organizačných zložiek sú pre účely tohto organizačných zložiek sú všetky orgány uvedené v § 1 ods. 2 s výnimkou zhromaždenia členov a zjazdu delegátov.
Pre rokovanie orgánov sú záväzné spoločné ustanovenia uvedené v §§ 2 – 7 tohto poriadku.
Zasadnutie orgánov zvoláva a riadi ich prezident (predseda), viceprezident (podpredseda) alebo iný poverený člen orgánu.
Ak nebol termín rokovania orgánu určený na jeho predchádzajúcom zasadaní, zvoláva sa písomne, prípadne inou formou, dohodnutou členmi orgánu.
Zasadnutie orgánov musí byť zvolané vždy, ak o to požiada písomne najmenej jedna polovica členov a to najneskôr do 30 dní od dátumu doručenia písomnej žiadosti, pokiaľ v stanovách nie je uvedené inak.
Prezident (predseda) alebo viceprezident (podpredseda) je povinný podať pri zahájení rokovania orgánu správu o činnosti za dobu od posledného rokovania a vykonať kontrolu plnenia uznesení.
Z rokovania orgánu sa vyhotovuje zápisnica, ktorá sa doručuje každému členovi orgánu. Zápisnica zo zasadnutia (schôdzi) orgánu, sa doručuje aj príslušnej dozornej rade. Zápisnicu podpisuje vždy zapisovateľ a overovateľ (ak bol zvolený). Zápisnicu zo zhromaždenia členov podpisuje okrem zapisovateľa aj pracovný výbor a zo zjazdu delegátov pracovné prezídium.
Zápisnica z rokovania výboru musí byť k dispozícii k nahliadnutiu riadnym členom organizačnej zložky . Zápisnica zo zasadnutia prezídia SLS musí byť k dispozícii k nahliadnutiu sekretariátu SLS. Zápisnicu z rokovania komisie podpisuje zapisovateľ a predseda komisie.
Zrušuje sa rokovací poriadok SLS z roku 2002.
Tento rokovací poriadok bol schválený na Mimoriadnom korešpondenčnom zjazde dňa 6. 11. 2006. Účinnosť nadobúda 1. 1. 2007.
Bratislava, 2006